JKW-KABUM-13-PA-022-003-wylie
'pho ba 'jag tshugs ma'i dmigs rim zin bris bla ma'i zhal lung /_ @#/_/gter ston nyi zla sangs rgyas kyi 'pho ba 'jag tshugs ma'i khrid kyi dmigs rim zin bris bla ma'i zhal lung bzhugs so/__/na mo gu ru b+h+yaH__'chi med grub pa'i slob dpon sprul pa'i gter ston nyi zla sangs rgyas kyi gter byon zab lam 'pho ba 'jag tshugs ma'i khrid kyi skabs/__skyabs sems tshad med bzhi bsgom pa spyi dang mthun/__dngos gzhir rang phag mo dmar mo zhal gnyis ma spyi 'gro/__tshangs bug gi rgyab tu seng khri pad nyi zla steng rtsa ba'i bla ma 'od dpag med sprul sku'i cha lugs can byams bzhugs kyis bzhugs pa/__rtsa brgyud kyi bla ma'i tshogs kyis bskor ba'i bcom ldan 'das kyi mthe bong gnyis kyis rang gi tshangs bug bkag pa/__rang lus kyi dbus drang por dbu ma chos bzhi ldan gro sog 'bring po tsam/__snying dngos pad+ma 'dab brgyad kha 'bus pa'i dbyibs su yod pa'i dbus kyi dbu ma'i nang du thig le dkar la dmar ba'i mdangs chags pa yungs kar tsam 'ja' 'od sna lnga'i klong du gnas pa/__de'i nang du chos sku'i sa bon a yig mthing nag spus bris ba lta bu gsal btab la spyi bo'i rtsa brgyud kyi bla ma la mos gus gdung shugs drag pos/__sangs rgyas 'od dpag med la phyag 'tshal lo/__/o rgyan pad+ma 'byung gnas la gsol ba 'debs/__/gter ston nyi zla sangs rgyas la gsol ba 'debs/__/mtshungs med nam mkha' rgyal mtshan la=__rtogs ldan sang+gA b+ha dra la=__pha rgod dri med blo gros la=__chos rje sangs rgyas rgyal mtshan la=__mtshungs med ma ti'i mtshan can la=__yongs 'dzin phun tshogs rnam rgyal la=__rdzogs chen sangs rgyas tshul khrims la=__grub chen 'od gsal mchog ldan la=__bla chen chos rgyal rdo rje la=__mkhas grub nyi zla klong gsal la=__kun mkhyen chos dbang rdor 'dzin la=__mtshungs med pad+ma kun gsal la=__gar dbang chos kyi don grub la=__theg mchog bstan pa'i rgyal mtshan la=__'jam dbyangs chos kyi rgyal mtshan la=__drin chen rtsa ba'i bla ma la gsol ba 'debs/__/de'ang thams cad kyi mgor/__/sangs rgyas 'od dpag med la phyag 'tshal lo/__/zhes dang /__mjug tu/__zab lam 'pho ba 'byong bar byin gyis rlobs/__/myur lam 'pho bas mkha' spyod bgrod par byin gyis rlobs/__/bdag sogs 'di nas shi 'phos gyur ma thag__/bde ba can du skye bar byin gyis rlobs/__/zhes pa'i gsol 'debs gdangs dang bcas te tshar gsum tsam/__hikra ces 'og rlung nar gyis drangs shing gsus bsgal tshigs la sbyar nas 'jam la ring bar brjod skabs thig le 'phar ling ling byed pa dang /__mthar drag por gcod skabs zhabs kyi mthe bong la reg par bsams la sems gzung /__ka zhes mar babs par bsam/__de'ang bdun nam gsum/__yang gsol 'debs sogs spel mar bya/__rjes rtags mthong ba na/__'od dpag med tshe dpag med du bsgyur/__tshe bcud bsdu bstim dang bdud rtsi 'bebs sbyong spyi ltar dang /__tshe gzungs ring thung gang shes bzla/__dge ba 'di yis myur du bdag__/tshe dpag med pa 'grub gyur nas/__/'gro ba gcig kyang ma lus pa/__/de yi sa la 'god par shog__/ces brjod pas de 'od du zhu nas snying ga'i tshe rten a la thim/__tshangs bug gser gyi rdo rje rgya gram gyis bkag par bsam/__'di spyir nyi rgas tsam nas thun tshugs par byas/__mtshan thog thag gcig la nyams su blangs na/__rab srod/__'bring gung /__tha ma'ang tho rengs nges par rtags thon yong bas dmigs bsal thun grangs mang po ma dgos kyang /__nges med rtags ma mthong bar zas kyi bya ba sogs la 'jug dgos pa byung na lhar snang de ka'i ngang du bzhag pa las tshe bcud bsdu bstim dge bsngo sogs mi dgos/__gang ltar yang las sbyor tshe 'chi ltas brtag bslu tshul bzhin byas kyang ma bslus nas 'chi bar thag chod na phyi dbugs chad min la ma ltos par lha bsad pa'i nyes dogs sogs mi dgos pas/__'od dpag med sprul sku'i rnam pa can bzhugs par bsams pa'i/__'og sgo dang rang gi rtsa dbu ma kha sbyar bar bsgom thig le spar skabs thugs kar thim par bsams mthar 'od dpag med bde chen zhing du gshegs par bsams la mi dmigs pa'i ngang la bzhag__/gzhan la rgyag na'ang de dang 'dra'o/__/ka dag ma la'ang dmigs pa mi 'dra ba med/__gsol 'debs kyi khyad par tsam yin/__'di gtso bor gzhan don la sbyar ro gsungs/__'di'i brgyud pa ni/__sangs rgyas 'od dpag med/__o rgyan pad+ma 'byung gnas/__gter ston nyi zla sangs rgyas/__mtshungs med nam mkha' rgyal mtshan/__rtogs ldan sang+g+ha b+ha dra/__pha rgod dri med blo gros/__chos rje sangs rgyas rgyal mtshan/__mtshungs med ma ti'i mtshan can/__byang sems phun tshogs rnam rgyal/__rdzogs chen pa sangs rgyas tshul khrims/__mnga' ris pa 'chi med grub pa 'od gsal mchog ldan/__bres gshags pa bla chen chos rgyal rdo rje/__mkhas grub chen po nyi zla klong gsal/__kun mkhyen chos dbang rdor 'dzin/__rta nag sgrol phug pa gar dbang phrin las/__rgya mtsho'am pad+ma kun gsal/__dgon byang pa spang ston gar dbang chos kyi don grub/__pad+ma theg mchog bstan pa'i rgyal mtshan/__sgrol ston chen po 'jam dbyangs chos kyi rgyal mtshan des bdag la'o/__/yang na bla chen chos rgyal rdo rje nas/__bla ma shes rab chos 'phel/__rje btsun tshe dbang sgrol ma/__tshe bdag 'gyur med rdo rje/__'jam dbyangs ngag dbang rdo rje/__rje pad+ma kun gsal man 'dra/__'bri gung chos grags pas mdzad pa'i khrid yig pad+ma can du bgrod pa'i pho nya/__phun tshogs rnam rgyal nas/__mkhan chen rnam 'joms phun tshogs/__mtshungs med dkon mchog rat+na/__de las rje chos grags kyis gsan/__de nas gnas brtan 'jam dbyangs grags pa/__sgrol phug pa 'jam dbyangs tshe bdag 'gyur med rdo rje'i gcung /__mchan/__ngag dbang rdo rje/__pad+ma kun gsal man 'dra/__zhes pa'ang snga 'gyur rdo rje theg pa'i shing rta chen po sgrol chen rim byon gyi gdan sar rje bla ma dam pa las tshul 'di'i bka' drin nos pa'i skabs/__bya bral ba many+dzu g+ho Shas zin bris su btab pa dge/___/__!
Debug data: